tartuNLP/wikipedia-smugri-20251201 huggingface dataset:
Armen Tõugu

Armen Tõugu (sündinud 24. veebruaril 1962 Jerevanis) on eesti-armeenia päritolu eesti vaimulik.
Ta on Kristlaste Osaduse pastor Stuttgart-Sillenbuchis Saksamaal, varem oli ta Kristlaste Osaduse Tallinna koguduse pastor. 
Armen Tõugu õppis esialgu füüsikat. Hiljem hakkas ta lugema Rudolf Steineri raamatuid antroposoofiast ning 1990. aastal läks Saksamaale teoloogiat õppima. 
Ta peab arvukalt loenguid teemadel nagu "Kolm ühiskonnatüüpi läbi ajaloo ning inglite osa selles", samuti indigolaste teemal. Teda on nimetatud ka indigolaste teema maaletoojaks Eestisse.
Isiklikku.
Tema isa Enn Tõugu oli arvutiteadlane ja vanaisa Harald Tõugu oli jurist.
Demograafia mõisteid

"Siin on loetletud demograafia mõisteid.
Nõo Reaalgümnaasium

Nõo Reaalgümnaasium on üldhariduslik riigigümnaasium, mis asub Nõos. Koolis on vaid gümnaasiumiklassid (10.–12.), õpetatakse süvendatult reaal- ja loodusaineid.
Ajalugu.
Keskkool on Nõos tegutsenud 1954. aastast. Reaalainete süvaõppeklassid loodi Nõo Keskkoolis 1964. aastal ja järgmisel aastal (1965) saadi esimese koolina kogu tolleaegses Nõukogude Liidus oma elektronarvuti (Ural 1). Sellest ajast on koolis õpetatud ka programmeerimist. Aastatel 1990–1998 õpetati ka lennundust.
1991. aastal nimetati Nõo Keskkool Nõo Reaalgümnaasiumiks. 1994. aastast on Nõos kaks kooli: Nõo Põhikool (1.–9. klass) ja Nõo Reaalgümnaasium (10.–12. klass). Viimane muudeti samal aastal Haridus- ja Teadusministeeriumi haldusalas olevaks riigikooliks, Nõo Põhikooli pidaja on Nõo vald.
2013. aastal valmis Nõo Reaalgümnaasiumi tänapäevane koolikompleks koos ühiselamuga, mis võimaldab tasuta majutust kuni 245 õpilasele. Gümnaasiumi endine õppehoone on Nõo Põhikooli kasutuses.
Koostöös teiste Lõuna-Eesti koolidega osaleb kool igal aastal Viie Kooli Võistlusel.
Iga viie aasta järel antakse koos Nõo Põhikooliga välja kirjanduslikku almanahhi "Nõo tanumatel". Aastatel 1966–2016 on ilmunud kaheksa almanahhi.
Vilistlasi.
Pikem loetelu on .
David Arquette

David James Arquette (sündinud 8. septembril 1971 Winchesteris Virginias) on USA filminäitleja ja produtsent.
Ta on tuntud eeskätt õudusfilmitetraloogiast "Karje", kus kehastas Dwight Rileyt. Telesarjas "In Case of Emergency" mängis ta Jason Ventressi.
Eraelu.
Arquette on alates 1999. aastast abielus näitleja Courteney Coxiga, kellega tutvus filmi "Karje" võtetel. Neil on 2004. aastal sündinud tütar Coco Riley Arquette.
Funktsionaalrühm

Orgaanilises keemias on funktsionaalrühm ehk funktsionaalne rühm spetsiifiline aatomite rühm molekulis, mis määrab molekuli peamised keemilised omadused. Ühes molekulis võib esineda ka mitu funktsionaalrühma.
Orgaanilisi ühendeid võib vaadelda koosnevana süsinikskeletist ja funktsionaalsetest rühmadest. Funktsionaalrühmad on molekuli koostises sellised aatomite grupid, mis astuvad keemilistesse reaktsioonidesse ja muunduvad tervikuna, kusjuures süsinikskelett (tavaliselt põhiline osa molekulist) ei muutu. Seepärast rühmitatakse orgaanilised ained tema molekulis sisalduvate funktsionaalrühmade järgi aineklassideks ehk ainerühmadeks (vaata tabel allpool].
Levinumate funktsionaalrühmade nimekiri.
Sümbolid R ja R' tähistavad üldjuhul molekuli kõrvalahelaid, mis võivad olla süsivesinikahelad või ka muud asendusrühmad. Allpool on toodud mõned levinumad funktsionaalrühmad.
Funktsionaalrühma sisaldavate ühendite korral omab funktsionaalrühmaga (üldjuhul Y) seotud süsinikuaatomi juures (α-asendis) esinev hargnemise aste märkimisväärset mõju ühendi keemilistele omadustele. Tihti on mõju ka ühendi ß-asendis esineval hargnemisel. Eristatakse primaarseid (RCH2-Y), sekundaarseid (R2CH-Y) ja tertsiaarseid (R3C-Y) ühendeid. Näiteid: metanool CH3OH (0° alkohol), bensüülkloriid C6H5CH2Cl (1° kloriid), N,N-dimetüülaniliin C6H5N(CH3)2 (3° amiin), neopentüülalkohol (CH3)3CCH2OH (1° alkohol, mis sisaldab ß-asendis 4° süsinikuaatomi).
Orgaaniliste ühendite süstemaatiline nomenklatuur jagab funktsionaalrühmad põhirühmadeks ja mittepõhirühmadeks. Funktsionaalderivaatide tüviühendis on üks vesinikuaatom asendatud karakteerse funktsionaalrühmaga (põhirühmaga). Kõige vanem põhirühm ehk pearühm määrab kuuluvuse aineklassi ja nimetuse lõpuliite, kõik teised funktsionaalrühmad kirjeldatakse eesliidete abil. Eesliidet kasutatakse ainult siis, kui antud funktsionaalrühm ei ole pearühm (kõige vanem rühm). Vt artiklit "Orgaanilise keemia nomenklatuur".
Bernd Freytag von Loringhoven

Alexander Otto Hermann Wolfgang Bernd Freiherr Freytag von Loringhoven (6. veebruar 1914 Kuressaare – 27. veebruar 2007 München) oli Wehrmachti staabiohvitser ja Hitleri kaaskondlane, kes ei jaganud natsistlikke vaateid.
Ta oli 5-aastane, kui perekond Eestist lahkus. 
Ta oli üks viimaseid isikuid, kes lahkus 1945. aastal Hitleri punkrist enne füüreri enesetappu.
Kahasse François d'Alançoniga ilmus 2005. aastal "Dans le bunker de Hitler". 
Isiklikku.
Tema isa Burchard Freytag von Loringhoven oli aurahukohtunik; ema Oda von Moeller oli Kaali ja Võrsna mõisniku, maalikunstnik Otto von Moelleri tütar.
Poeg Arndt Freytag von Loringhoven töötab Saksamaa välisministeeriumi ja OSCE heaks.
Freytag von Loringhoven

Freytag von Loringhoven (läti Freitāgi-Loringhofeni; vene Фрейтаг фон Лорингофен) on Vestfaali päritolu saksa, Saaremaa ja Kuramaa aadlisuguvõsa.
Üks haru rändas Vestfaalist, Lääne-Saksamaalt Baltikumi 13. sajandil.
Johann Freytag von Loringhoven oli Liivi ordu maameister aastail 1485–1494.
Aastal 1847 immatrikuleeriti suguvõsa Saaremaa rüütelkonda.
1914. aastal kuulus perekonnale Tiinuse mõis Anseküla kihelkonnas Saaremaal.
Viini klassikaline koolkond

Viini klassikaline koolkond või lihtsalt Viini klassikud on nimetus märkimaks klassitsismiajastu kolme silmapaistvamat heliloojat. Need olid:
Nimetus "Viini klassikaline koolkond" pole päris korrektne, kuna kolm heliloojat on liiga vähe, et moodustada koolkonda; nad olid kõik eri põlvkondadest; töötasid Viinis eri aegadel; puutusid isiklikult väga vähe kokku.
Ülo Matjus

Ülo Matjus (18. juuni 1942 Tartu – 25. jaanuar 2023) oli eesti filosoof ja literaat. Ta oli Tartu Ülikooli eesti filosoofia ajaloo erakorraline professor. 
Matjus on lõpetanud Tartu Riikliku Ülikooli "cum laude" eesti keele ja kirjanduse erialal 1966. aastal, aspirantuuri esteetika alal 1970. aastal. Filosoofiakandidaat filosoofia ajaloo alal teemal "Проблема интенциональности в эстетике Романа Ингардена" Läti Riiklikust Ülikoolist 1975. aastal. Ta on õpetanud Tartu Ülikoolis esmajoones marksismi-leninismi filosoofiat ja Martin Heideggeri filosoofiat.
Tartu Ülikooli õppejõud aastatel 1971–2015, aastast 2015 emeriitprofessor. 
Ülo Matjuse artikleid on avaldatud ajakirjanduses. Aastail 1969–1982 sisustas ta ajakirja Looming bibliofiiliarubriiki "Index librorum", mille kaudu jõudis avalikkuseni teave olulistest raamatutest. 
Matjus oli Eesti Kirjanduse Seltsi ja Tartu Bibliofiilide Klubi liige.
Õpilasi.
Ülo Matjuse juhendamisel on kaitsnud doktoriväitekirjad Roomet Jakapi, Margit Sutrop ja Jaanus Sooväli, magistriväitekirjad Toomas Lott, Leo Luks, Anne Kokkov, Roomet Jakapi ja Margit Sutrop.
Julep

Julep (ka: "džuulep") on Ameerikas külalislahkuse märgiks külalistele pakutav jook, mis koosneb veest, suhkrust, burboonist ja piparmündist. 
Joogi retseptiidee pärineb vanakreeka mütoloogiast, kus vaesteks ränduriteks maskeerunud jumalatele pakkus ainsana peavarju ja kõhutäidet üks vaene vanapaar. Tänutäheks muutsid jumalad nende onni uhkeks templiks.
Akste järv

Akste järv on järv Põlvamaal Põlva vallas, Ahjast 4 km lõuna pool. 
Järv on kirde-edela suunas piklik ja tema pindala on 5,3 ha, suurim sügavus 4,3 m. Järv paikneb Ahja ürgorgu suunduvas Akste lisaorus. Kaldad on soostunud, kaetud enamasti turbasamblaõõtsikuga. Põhja katab paks mudakiht. Vesi on pruunikasoranž, vähese läbipaistvusega (1,2 m).
Fütoplanktonit on järves vähe, zooplanktonit on rohkem. Viive Kõvask on leidnud järvest paar haruldast ikkesvetikat. Zooplanktonis leidub ka küürikut. 
Akste järve loodusala kuulub Natura 2000 looduskaitsevõrgustikku. Järve kaitseks on moodustatud Akste järve hoiuala. Hoiuala kaitse-eesmärk on huumustoitelise järve elupaigatüübi kaitse. Kaitsealustest taimeliikidest esinevad Akste järves valge vesiroos ja väike vesikupp.
Väärtus

Väärtus ehk väärtushinnang on eetikas ja filosoofias püsiv hinnang, mis mingile entiteedile on antud või selle juurde muul viisil kuulub.
Väärtuseks nimetatakse ka väärtustatavat entiteeti ennast.
Väärtuse olemus.
Väärtuse olemasolu tingimuseks on enamasti vajalik millegi teadlik või mitteteadlik väärtustamine kellegi poolt. Inimkäitumises väljenduv väärtus väärtushoiakutena, väärtus kui selline on aga enamasti sõnades väljendatav.
Tänapäeva pluralistlikes ühiskondades peetakse väga oluliseks ühiste väärtuste määratlemist.
Fakt ja väärtus.
Väärtust peetakse enamasti fakti vastandiks. Fakt on objektiivselt kindlaks tehtud asjaolu, mille olemasolu ei sõltu mitte hinnangust, vaid on tagatud seose läbi fakti kindlakstegemisega. Väärtuse olemasolu sõltub aga tavapäraste käsitluste järgi väärtustava subjekti tegevusest, nt põhjendamisest.
Vastavalt sellele eristatakse väärtusotsustusi ja faktiotsustusi.
Peetakse õigeks, et ühegi faktiga ei kaasne automaatselt millegi väärtustamine, kuna fakt käib selle kohta, kuidas asjad on, aga mitte selle kohta, kuidas asjad olema peaksid. Sestap käib faktidest väärtuste tuletamine alati läbi hinnangute andmise ja nt teaduse poolt kindlaks tehtud faktidest ei saa otseselt välja lugeda avastuste väärtust. Nt tuumareaktsioonide olemasolu on fakt, aga mitte see, et tuumaenergia kasutamisega kaasnevad probleemid (nt tuumapomm, tuumajäätmed jm laadi tuumaoht), mille tõttu ei peaks me tuumafüüsikat kui teaduseharu ja selle raames siis ka tuumareaktsioone pimesi väärtustama.
Mõned filosoofid aga peavad väärtusi ka iseseisvalt, st subjektist sõltumatult olemasolevateks ning pole nõus ülal kirjeldatud väärtuse ja fakti eristusega.
Väärtushinnangud keskkondlikus paradigmas.
Keskkondlikus paradigmas loovad väärtushinnangud aluse soovitava keskkonnaseisundi kujutlemisele, mille suhtes hinnatakse tegelikkust. Samas ei saa kindlaid väärtushinnanguid alati seostada konkreetsete tegevustega ega hoiakutega, kuna eri olukordades võib inimene oma väärtushinnanguid väljendada erinevate tegevuste kaudu.
Paabu järv

Paabu järve nime kannab mitu järve:
Mooste järv

Mooste järv on järv Põlvamaal Põlva vallas, Mooste alevikus, Põlvast 13,5 km kirde pool.
Kirjeldus.
Mooste järv on edela–kirdesuunaline järv, mille pindala on 10,4 ha, suurim sügavus on 3,6 m, ja keskmine 1,8 m. Järve ümbritseb moreenmaastik, mis on suuremalt jaolt põllustatud, idakaldal asub Mooste park. 
Järve läbivool on nõrk.
Emmy

Emmy (inglise keeles The Emmy Award) on Ameerika Ühendriikide televisiooniloomingu auhind, mis sarnaneb Peabody Awardsiga, kuid rõhutab rohkem meelelahutuslikku poolt. Emmysid loetakse televisioonikunstis võrdseteks filmikunsti Oscaritega. 
Emmy auhindu jagavad kolm tütarorganisatsiooni kolmes eri kategoorias: 
Kõige hinnatumad on Primetime Emmyd ja Daytime Emmyd, mis mõlemad liigitatakse Creative Arts Emmyde alla. 
Ajalugu.
Esimesed Emmy auhinnad jagati välja 25. jaanuaril 1949 Hollywoodi Athletic Clubis. Nimi "Emmy" oli feminisatsioon sõnast "immy" – nõnda kutsuti vanu videokaameraid. Esimeseks laureaadiks peetakse Shirley Dinsdale'i. 
Emmy auhindu valmistab ja kaitseb praegu erafirma, mis asub El Dorados Kansase osariigis. 
Emmy auhinna statuett kujutab tiibadega naist, kes hoiab käes aatomit. Tiivad sümboliseerivad muusat ja aatom elektronteadust. Kujukese autor on televisiooniinsener Louis McManus, kes kasutas modellinna oma abikaasat.
Etüüd

Etüüd (prantsuse "étude") on muusikas tehnika harjutamiseks mõeldud lühipala sooloinstrumendile.
Kontsertetüüdi puhul on tehnikaga võrdse või isegi suurema tähtsusega muusikapala sisu.
Kooraste Suurjärv

Suurjärv (ka "Kooraste Suurjärv, Seegla järv, Kooraste järv") on järv Põlvamaal Kanepi vallas Kooraste külast lõuna pool.
Kirjeldus.
Kooraste Suurjärv asub mitme ürgoru lõikumiskohas lamedas nõos. Selle pindala on 42,1 ha, suurim sügavus 21,4 m ja keskmine sügavus 6,1 m.
Järve ümbritsevad moreenist kühmud ja kuplid, kallast ümbritsevad põllud, heinamaad ja metsasalud. Põhjakaldal asub Kooraste park.
Järve kirdesopis on metsaga kaetud Hirvesaare saar pindalaga 0,2 ha.
Läbivool.
Järve suubub mitu oja ja esineb allikaid. Väljavool toimub Krimmi jõe kaudu Võhandu jõkke. Tänu suhteliselt suurele valgalale võib kevadise suurvee ajal esineda veetõusu kuni 0,6 m.
Kalastik.
Kalastik on suhteliselt liigirikas, rohkesti on latikat ja haugi. Esineb ka särge, ahvenat, roosärge, nurgu, viidikat, linaskit, kiiska, lutsu, teibi ja rünti. Sisse on toodud koha, siiga, peledit ja karpkala.
Kuressaare Siioni kirik

Kuressaare Siioni kirik on esimene Eesti taasiseseisvumise (1991) järel ehitatud kirikuhoone Kuressaares, Tallinna tänav 45. 
Hoone valmis 1993. aastal, selle arhitekt on Priit Kaljapulk. Pühakojas käib koos baptistidest, priilastest, evangeeliumi kristlastest ja nelipühilastest koosnev Kuressaare Siioni kogudus.
Raissa Kõvamees

Raissa Kõvamees (aastani 1933 Raissa Kesküla; 4. märts 1907 Linnuse, Muhu – 18. aprill 1989 Vancouver) oli Kanada eesti kirjanik.
Koolitee algas Piiri ministeeriumikoolis, Liiva algkoolis. Mandril täiendas ta end Kunda rahvaülikoolis.
Töötas Kadrinas ja Muhu saarel Piiri kaupluses. Pärast abiellumist rajas ta kodusaarele Mõisakülla Lumiste kaupluse. 
1944. aasta sügisel põgenes Raissa Kõvamees Rootsi ja siirdus sealt 1951. aastal Kanadasse, kus ta elas surmani Vancouveris.
Vigdís Finnbogadóttir

Vigdís Finnbogadóttir (sündinud 15. aprillil 1930 Reykjavíkis) on Islandi poliitik, kes oli neljas Islandi president (aastail 1980–1996). Ta oli maailma esimene demokraatlikult valitud naisriigipea. 
Elukäik.
Finnbogadóttir õppis prantsuse keelt ja kirjandust Grenoble'i ja Sorbonne'i ülikoolis aastatel 1949–1953. Kopenhaageni ülikoolis õppis ta teatriajalugu ning omandas prantsuse ja inglise keeles bakalaureusekraadi. Ta on õppinud ka Islandi ülikoolis. 
Alates 1998. aastast on Finnbogadóttir UNESCO hea tahte saadik.
Lleyton Hewitt

Lleyton Glynn Hewitt (sündinud 24. veebruaril 1981 Austraalias Adelaide'is) on austraalia tennisist ja kunagine maailma esireket.
Tema suurimateks saavutusteks on USA lahtiste meistrivõistluste võitmine 2001. aastal ja Wimbledoni turniiri võitmine 2002. aastal.
Edgar Allan Poe

Edgar Allan Poe codice_1 (19. jaanuar 1809 Boston – 7. oktoober 1849 Baltimore, Maryland) oli Ameerika romantiline kirjanik (sh luuletaja), toimetaja ja kirjanduskriitik.
Poe loomingu tuntuimat osa, põnevusjutte, tõlkis eesti keelde Johannes Aavik, propageerimaks uudissõnu. Eelkõige on Poe tuntud põnevus- ja õudusjuttude autorina. Teda peetakse kriminaalromaani žanri leiutajaks, samuti andis ta panuse tärkavasse teadusliku fantastika žanri. Ta oli esimene tuntud Ameerika kirjanik, kes üritas elatuda vaid kirjutamisest, mistõttu möödus tema elu ja karjäär rahalises kitsikuses.
Ta sündis Bostonis ning jäi varakult orvuks. Tema ema suri varsti pärast seda, kui isa oli pere hüljanud. Edgar võeti John ja Frances Allani pere tiiva alla, kuigi ametlikult teda ei lapsendatud. Ta õppis mõnda aega Virginia ülikoolis, kuid lahkus sealt rahapuuduse tõttu pärast esimest semestrit. Poe astus West Pointi sõjaväeakadeemiasse, kuid sinnagi ei jäänud ta pidama. 6. märtsil 1831 heideti Poe West Pointist välja. Pärast seda ebaõnnestumist otsustas Poe Allanite juurest lahkuda. Kirjanikuteed alustas ta tagasihoidlikult, avaldades 1827. aastal anonüümse luulekogu "Tamerlane and Other Poems". Autoriks oli märgitud vaid "üks bostonlane" ("by a Bostonian").
Poe keskendus proosale ning töötas mitmes perioodikaväljaandes, kus tema omapärane kirjanduskriitika stiil talle mõningase tuntuse tõi. Töö tõttu kolis ta tihti ning peatus eri linnades. 1835. aastal abiellus ta Baltimore'is oma 13-aastase nõo Virginia Clemmiga. Poe kõige edukam ja kõige loetum proosateos tema eluajal oli "Kuldpõrnikas" ("The Gold-Bug"; 1843). Tema üks tuntumaid teoseid "Mõrv Rue Morgue'il" ("The Murders in the Rue Morgue") ilmus 1841. aastal ja seda peetakse esimeseks tänapäevaseks kriminulliks. 1845. aasta jaanuaris avaldas Poe luuletuse "The Raven" (eesti k. "Kaaren" või "Ronk"), mis osutus väga menukaks. Kaks aastat hiljem suri tema naine tuberkuloosi. Poe pidas plaani omaenese ajakirja avaldamiseks, kuid suri enne kui see mõte teoks sai. Poe suri 40-aastaselt. Tema surma põhjus on siiani selgusetu. Võimalike põhjustena on pakutud alkoholimürgitust, koolerat, uimasteid, südamehaigust, marutõbe, enesetappu, tuberkuloosi jm.
Poe teosed mõjutasid kirjandust kogu maailmas. Tema mõju ulatus ka kosmoloogiasse ja krüptograafiasse. Poe ja tema teosed leiavad kajastamist tänapäeva kirjanduses, muusikas, filmides ja televisioonis. Mitu tema kunagist kodu on muudetud muuseumiks.
Alates 1946. aastast antakse välja tema nime kandvat kirjandusuhinda.
Paradise Crew

Paradise Crew (täisnimega Kristjan Kasearu &amp; Paradise Crew) oli eesti ansambel, mis tegutses Pärnus aastatel 2004–2010. 
Koosseis.
Bändi hea sõber:
Bändi endine liige:
Nimest.
Varem oli bändi nimeks Elav Legend, kuid 2006. aasta sügisel muudeti nimi Paradise Crew's. Põhjus lihtne, oli väga häiriv näha vana nime igal viina reklaamil,samuti on uus nimi parem tulevikku silmas pidades ja kui üldse nime muuta, siis oli just 2006. aasta sügis õige aeg. Hiljem siiski lisati Kristjan Kasearu nimi esikohale, sest enamik eestlasi teab Kristjanit, aga ei tea Paradise Crew'd. Pärast nime muutmist võis endiselt leida plakatitelt Elava Legendi nime või siis üldse oli sellega palju segadust. Kõige lihtsam viis oligi lisada nimi ette.
Kaskinen

Kaskinen on linn Soomes Pohjanmaa maakonnas. See on elanike arvult Soome väikseim linn.
Kaskinen sai linnaõigused 1785. aastal, kuid oli piirkondlikult tähtis sadam juba enne seda.
Seoses 1970. aastatel rajatud tselluloositehasega asus varem peamiselt rootsikeelsesse linna elama palju soomekeelseid töölisi. Tänapäeval räägib 67% elanikest emakeelena soome keelt ja 29% rootsi keelt.
Linnas on 2005. aastal valminud paberivabrik.
Jennifer Garner

Jennifer Anne Affleck (sünninimega Jennifer Anne Garner; sündinud 17. aprillil 1972 Texase osariigis Houstonis) on Kuldgloobusega pärjatud ja Emmy auhinnale nomineeritud USA filminäitleja. 
Ta on eeskätt tuntud CIA agendi Sydney Bristow' osatäitjana telesarjas "Alias" (2001–2006). Lisaks on ta mänginud filmides "Daredevil – kartmatu tasuja", "Elektra", "Üleöö 30" ja "Catch and Release".
Isiklikku.
Aastatel 2000–2003 oli Jennifer abielus näitleja Scott Foleyga, kellega tutvus telesarja "Felicity" võtetel 1998. aastal. Lahutusele järgnenud aastal oli Garner suhtes "Aliase" kaasnäitleja Michael Vartaniga.
Aastatel 2005–2018 oli ta abielus näitleja ja režissööri Ben Affleckiga. Paaril on kaks tütart (Violet Anne Affleck, sündinud 2005; Seraphina Rose Elizabeth Affleck, sündinud 2009) ja poeg (Samuel Garner Affleck, sündinud 2012).
Michael Vartan

Michael Vartan (sündinud 27. novembril 1968 Prantsusmaal) on Prantsusmaa-USA filminäitleja.
Ta on tuntud eelkõige Michael Vaughni osatäitjana aastatel 2001–2006 toodetud telesarjas "Alias". Lisaks on ta mänginud filmides "Never Been Kissed" (1999), "One Hour Photo" (2002) ja "Monster-in-Law" (2005).
Põllu alev

Põllu alev (lühend PÕ) on asum Kuressaare Kesklinn linnaosas.
Põllu alev kujunes põhiliselt välja 19. sajandil toonastest Kuressaare linna piiridest väljapoole jäävatele, endisele linlaste kasutuses olnud põllulappide alale. Tegu oli Kuressaare mõistes keskklassi asumiga, mida ilmestavad eeskätt suvitajate majutamise võimalust arvestava planeeringuga ehitatud eramud. 
Kuressaare linnaga liideti Põllu alev alles 1929. aastal. 
Põllu alevi alale jäävad tänapäevased Uus, Pärna, Transvaali tänav, Lydia Koidula ning osa August Kitzbergi ja Kungla tänavatest. 
Põllu alevi lähedal, kuid Kuressaare vanalinna piires asub muinsuskaitse all olev Põlluvahi maja. 
Linnaosast kagu poole jääb Kelmiküla, lõunasse Roomassaare linnajagu. Loode pool külgneb Põllu alev Kuressaare vanalinnaga.
Kelmiküla

Kelmiküla nime all on tuntud peamiselt 20. sajandi algul tekkinud, algselt suurte kruntidega väikemajaomanike asumid mitmes Eesti linnas:
Uiakatsi järv

Uiakatsi järv (ka Hiuakatsi järv, Väike Kooraste järv, Valgejärv) on järv Põlvamaal Kanepi vallas, Kooraste küla lähedal Kooraste Suurjärvest 200 m edela pool.
Kirjeldus.
Uiakatsi järv on kirde-edelasuunaline piklik järv pindalaga on 17,3 ha, suurimaks sügavuseks 19,7 m ja keskmine sügavus 6 m. Kaldad on kagus järsud ja kruusased, mujal laugemad ja mudased. Järve ümbritseb loodes põllumaa, kagust mets ja mujal enamasti soine niit.
Järv on nõrga läbivooluga.
Forest Whitaker

Forest Steven Whitaker (sündinud 15. juulil 1961) on Ameerika Ühendriikide filminäitleja, -produtsent ja -lavastaja.
Uganda diktaatori Idi Amini kehastamise eest 2006. aasta filmis "Šotimaa viimane kuningas" sai Whitaker mitu auhinda, nende hulgas Kuldgloobuse, Oscari ja Briti Akadeemia auhinna. Ta oli sel ajal neljas afroameeriklane, kes on saanud parima meespeaosatäitja Oscar.
Teleseriaalis "Kurjuse kannul" mängib ta Sam Cooperit, 2006.–2007. aastal seriaalis "Kiirabihaigla" Curtis Amesi.
Valgejärv

Valgejärv on Eestis levinud järvenimi:
Judi Dench

Judith Olivia Dench (sündinud 9. detsembril 1934) on briti näitleja, kes on pälvinud Oscari, Kuldgloobuse, Briti Akadeemia ja Tony auhinna.
Tema tuntumate filmirollide hulka kuuluvad osatäitmised filmides "Armunud Shakespeare", "Mrs Brown", "Iris", "Mrs Henderson esitleb" ja "Ühe skandaali märkmed". Lisaks on ta alates 1995. aastast kehastanud Briti salateenistuse juhti nimega M James Bondi filmides "007 ja Kuldsilm" (1995), "007 ja igavene homne" (1997), "007 ja liiga kitsas maailm" (1999), "007 ja surra veel üks päev" (2002), "Casino Royale" (2006), "" (2008) ja "007 Skyfall" (2012),
Irratsionaalarvud

Irratsionaalarvudeks nimetatakse mitteperioodilisi lõpmatuid kümnendmurde.
Irratsionaalarvude hulk koos ratsionaalarvude hulgaga moodustavad reaalarvude hulga.
Irratsionaalarvude hulka kuuluvad näiteks kuldlõige, formula_1, Euleri arv, pii (π). Esimese irratsionaalarvu √2, avastasid pütaagorlased umbes 6. sajandil eKr. Nad omistasid suure tähenduse arvudele ja nende suhetele. Selgus, et ruut, mille külje mõõduks on 1, omab diagonaali pikkusega √2. Legend räägib, et pütaagorlane Hippasos olevat avalikustanud selle sekti avastatud saladuse. Selline uutmoodi arv, mida ei saanud esitada kahe arvu suhtena ei sobinud kokku pütaagorlaste idealistliku maailmavaatega arvude harmoonilistest, kindlapiirilistest ja lõplikest seostest. Selle avalikustatud ebakõla tõttu olevat Hippasos hukatud.
Sakai

Sakai on linn Jaapanis Ōsaka prefektuuris. Asub Ōsaka lahe kaldal ja piirneb lõunas Ōsakaga.
Linn loodi 1889. aastal. 2005. aastal liideti Mihara linn. Sakai on jaotatud 7 rajooniks ("ku"):
Sakai on tuntud kvaliteetsete nugade tootmise poolest.
Seal asub 5. sajandist pärinevad võtmeaugukujulised hauakünkad, millest suurim, Daisen-Kofun, arvatakse kuuluvat keiser Nintokule.
Elephant's Memory

The Elephant's Memory on tehiskeel, mis sisaldab 156 piltkirjamärki (piktogrammi), mida on võimalik omavahel kombineerida.
Keele leiutas Timothee Ingeen-Housz. Keel on saanud nime vihjena elevantide võimele kõike meeles pidada. Autor lootis, et tema loodud piktogrammid on "unustamatud kõigile, kes on neid näinud". 
Keelt hakati välja töötama 1993. aastal ja see jätkub endiselt.
Keel on mõeldud peamiselt lastele.
Jamie Foxx

Jamie Foxx (sündinud Eric Marlon Bishop, 13. detsembril 1967 Terrellis Texase osariigis) on filmiauhinnaga Oscar pärjatud USA filminäitleja, koomik, R&amp;B-laulja ja pianist.
Aastal 2004 võitis ta parima meesnäitleja Oscari muusiku Ray Charlesi kehastamise eest filmis "Ray", olles sellega kolmas mustanahaline parima meesnäitleja Oscari võitja.
Tema tuntumate filmirollide hulka kuuluvad osatäitmised filmides "Collateral" ("Ohtlik reisija"), "Ray", "Miami Vice" ja "Dreamgirls".
Giulietta Masina

Giulietta Masina [Mazi:na] (õieti Giulia Anna; 22. veebruar 1921 – 23. märts 1994) oli itaalia filminäitleja, filmilavastaja Federico Fellini abikaasa.
Elukäik.
Masina sündis San Giorgio di Pianos viiuldaja Gaetano Masina ja kooliõpetaja Anna Flavia Pasqualini peres. Tal oli kolm õde-venda: Eugenia ja kaksikud Mario ja Maria. Algul õppis Masina kirjandust, kuid hiljem süüvis näitekunsti. Rooma ülikoolis õppimise kõrvalt hakkas ta praktiseerima näitetrupis ning hiljem töötas Ateneo Theatre Groupis. 
1943. aastal sai ta tuntuks kuuldemängunäitlejana: ta mängis Pallinna rolli Federico Fellini sarikuuldemängus "Cico e Pallinna", mis rääkis noorest abielupaarist. 30. oktoobril 1943 abiellus ta Felliniga. 22. märtsil 1945 sündis poeg Pierfederico (hüüdnimi Federichino), kes aga suri kuu aega hiljem – 24. aprillil.
Masina filmidebüüt oli 1948. aastal filmis "Senza pietà". Pärast seda mängis ta paljudes filmides ning 1957. aastal pälvis Cannesi filmifestivalil nimiosa eest filmis "Cabiria ööd" parima naisosatäitja auhinna. Filmis kehastas ta prostituuti, kes pidi läbi elama mitmeid elutragöödiaid. 
Märtsis 1994 suri Masina 73-aastaselt vähki. Fellini oli surnud viis kuud varem, oktoobris 1993. Nad maeti Rimini kalmistule. Nende haual on monument, mille autor on skulptor Arnaldo Pomodoro.
Etüleen

Etüleen (eteen) on normaaltingimusel värvitu tuleohtlik gaas, mille molekulvalem on C2H4 või H2C=CH2. See on lihtsaim alkeen. Kaksiksideme tõttu süsiniku aatomite vahel nimetatakse seda küllastumata süsivesinikuks.
Tootmine ja kasutamine.
Etüleen on enimtoodetud orgaaniline aine. Saadakse gaasi- ja naftasaaduste (pms etaan, propaan, ligroiin, gaasiõli) kõrgtemperatuursel (815–870 °C) krakkimisel ilma katalüsaatorita. Kasutatakse mitmete kemikaalide lähteainena. Ligikaudu pool toodangust polümeriseeritakse polüetüleeniks (PE), ülejäänud läheb vinüülkloriidi, etüleenoksiidi, stüreeni, lineaarsete alkoholide jmt kemikaalide tootmiseks.
Bioloogiline tähtsus.
Etüleeni peetakse esimeseks inimese avastatud gaasiliseks signaalmolekuliks. Mõned taimebioloogid seavad seega kahtluse alla 1998. aasta Robert Furchgotti, Louis Ignarro ja Ferid Muradi Nobeli füsioloogia- või meditsiiniauhinna lämmastikoksiidi signaalmolekulina toimimise avastamiseni viinud uurimistöö eest, kuna etüleeni uurimislugu kinnitab muud.
Etüleeni kui taimehormooni uurimislugu sai alguse 1800. aastatel, sellele eelnesid valgustusgaasi uuringud 1700. aastatel. 1858. aastal avaldas George Fahnenstock uurimuse selle kohta, et katkistest torudest välja pääsenud valgustusgaas avaldas kasvuhoonetaimedele ebasoodsat toimet.
Dimitri N. Neljubov, kes oli Peterburi Botaanilise Instituudi (Venemaa) uurija, näitas 1901. aastal, et valgustusgaasi bioaktiivseid toimeid evib etüleen. 1917. aastal avastas Doubt, et etüleen stimuleerib abstsissiooni (Doubt, 1917). 1934. aastal esitas Richard Gane kindlad tõendid selle kohta, et taimes toimub etüleeni biosüntees (Gane, 1934). 1935. aastal pakkus Crocker välja etüleeni kui taimehormooni (Crocker, 1935).
Tol ajal ei usutud väga palju nende uurijate uurimistööd. Etüleeni uurimine sai uue hoo sisse 1950. aastatel gaasikromatograafia kasutamisvõimaluste laienemisega.
Etüleen on paljude taimede looduslik taimehormoon, mis reguleerib taime kasvu ja arengut ning vananemist, lisaks neile on etüleenil palju muid toimeid, nii näiteks on tal võime tõttu kõrvalolevatele taimedele ka feromooni ülesanded. Etüleeni biosünteesi reguleerivad seesmised signaalid ja vastused keskkonnast tulevatele biootilise (näiteks patogeenide rünne) ja abiootilise (haavad, hüpoksia, osoon, külm või külmumine) stressi stiimulitele.
Etüleeni sünteesivad peaaegu kõik taimekoed metioniinist ja tähtsat rolli selle juures etendavad adenosiintrifosfaat ja hapnik. Etüleeni biosünteesil mängivad olulist rolli mitmed ensüümid (näiteks ACC sünteaas (ACS) (EC 4.4.1.14), SAM sünteaas (EC 2.5.1.6) jmt) ning paljud geenid.
Etüleeni toime taimedele (Davies, 1995; Mauseth, 1991; Raven, 1992; Salisbury ja Ross, 1992):
IUPACi nomenklatuur

IUPACi nomenklatuur ehk süstemaatiline keemianomenklatuur on keemiliste elementide ja ühendite nimetuste süsteem, mille järgi igale struktuurile vastab kindel reeglipärane nimetus ja igale nimetusele vastab kindel struktuur. Teatud juhtudel on lubatud ka alternatiivne käibelolev lihtsam nimetus: triviaalnimetus või poolsüstemaatiline nimetus.
Süstemaatilise keemianomenklatuuri juhised kiideti heaks 1930. ja 1938. a ning neid on hiljem korduvalt täiendatud Rahvusvahelise Puhta ja Rakenduskeemia Liidu (International Union of Pure and Applied Chemistry ehk IUPAC) poolt. 
Eesti keelele kohandatud rahvusvaheline anorgaanilise ja orgaanilise keemia nomenklatuur võeti kasutusele 1964.
IUPACi nomenklatuur jaguneb kolmeks valdkonnaks:
Gabriela Mistral

Gabriela Mistral (õieti Lucila de Maria del Perpetuo Socorro Godoy Alcayaga; 7. aprill 1889 Vicuña – 10. jaanuar 1957) oli Tšiili luuletaja, diplomaat ja feminist, kes esimese ladinaameeriklasena pälvis 1945. aastal Nobeli kirjandusauhinna. Tema pseudonüüm oli Gabriela Mistral, mille võttis Gabriele D'Annunzio ja Frédéric Mistrali järgi.
Elukäik.
Gabriela kasvas üles väikeses Montegrande külas, kus alghariduse sai õde Emelina Molinalt. Tema isa Juan Gerónimo Godoy Villanueva oli kooliõpetaja. Isa hülgas pere, kui Gabriela oli kolmeaastane. 14-aastaselt püüdis Gabriela endaga ise toime tulla ja toetas rahaliselt ka ema, olles kooliõpetaja abi Compania Baja linnas. Tema õmblejannast ema Petronila Alcayaga suri 1929. aastal. Gabriela pühendas oma raamatu "Raie" ("Tala") emale. 
1904. aastal ilmusid trükis tema esimesed luuletused.
Looming.
Tema luuletustes on kesksel kohal loodus, reetmine, armastus, emaarmastus, mure, reisimine ja Ladina-Ameerika identiteet, mis on mõjutatud indiaanlaste ja eurooplaste kultuurist.
Atsetüleen

Atsetüleen (süstemaatiline nimetus: etüün) on lihtsaim alküün, süsivesinik, mis koosneb kahest vesiniku aatomist ja kahest süsiniku aatomist kolmiksidemega seotuna. Kuna see sisaldab kolmiksidet, on atsetüleen "küllastumata" süsivesinik.
Süsinik-süsinik kolmikside asetab kõik neli aatomit samale joonele - HCCH side on 180° nurga all.
Atsetüleeni avastas 1836. aastal Edmund Davy, kes identifitseeris selle "uue vesiniku karburaadina." Selle avastas uuesti 1860. aastal prantsuse keemik Marcellin Berthelot, kes nimetas aine "atsetüleeniks."
Kasutamine.
Atsetüleeni kasutatakse keemilises sünteesis ja tööstuses, näiteks põlevgaasina metallide keevitamisel ja lõikamisel.
Astendamine

Astendamiseks nimetatakse matemaatilist tehet formula_1 kahe arvuga: arvu formula_2 nimetatakse astendajaks ehk eksponendiks ning arvu formula_3 astendatavaks ehk astme aluseks. Kui formula_2 on naturaalarv, siis tähendab astendamine formula_2 võrdse teguri formula_3 korrutamist:
formula_7
Astendamise pöördtehted on juurimine ja logaritmimine.
Astme mõiste.
Astmeks nimetatakse
Protsent

Protsent (lad "pro centum", saja kohta) on ühik, mis väljendab arvulist suhet üks sajandikosa tervikust. Protsendi tähis ehk märk on %.
 formula_1
Protsentidega esitatakse suhtelist suurust sajandikosade arvuna. Näiteks 55% ehk 55 sajandikosa on väärtuselt võrdne suhtega 55/100 (kümnendmurruga 0,55).
Ajalugu.
Vana-Roomas, juba ammu enne kümnendsüsteemi olemasolu, tehti arvutusi sageli murdarvudes, mis jagati 1/100-ga. Näiteks maksustas Augustus enampakkumisel centesima rerum venalium tuntud kaupadel maksu 1/100. Nende fraktsioonidega arvutamine oli samaväärne protsentide arvutamisega. Kuna keskajal kasvas raha nimiväärtus, muutus arvutusnimetaja 100ga standardimine ja 15. sajandi lõpust kuni 16. sajandi alguseni muutus tavaliseks, et aritmeetikatekstid sisaldasid selliseid arvutusi. Paljud neist tekstidest kasutasid neid meetodeid kasumi, kahjumi, intressimäärade ja kolme reegli suhtes. 17. sajandiks oli tavapärane, et intressimäärasid hinnati sajandikutes
Orivesi linn

Orivesi on linnaks nimetatav omavalitsusüksus Soomes Pirkanmaa maakonnas Tamperest umbes 40 km põhja pool.
Linna pindala on 961 km², millest 161 km² on veekogud. Linnas elab 31. märtsi 2016 seisuga 9359 inimest, mis teeb rahvastiku tiheduseks 11,71 inimest/km². Linna alale jääb üle 220 järve, millest suurim on Längelmävesi.
Linna elanikkond on valdavalt soomekeelne. Soome keeles tähendab sõna "orivesi" täku vett. Linna vapil on kujutatud veest kerkivat punast täkku.
Orivesit on kohanimena esmamainitud 1540. aastal. Orivesi vald asutati 1865, 1973 liideti Eräjärvi vald ja 1986. aastal nimetati vald linnaks.
1900. aastatel asutati Orivesi vanadesse sõjaväekasarmutesse leprosoorium. See suleti 1953.
2007. aasta alguses liideti osa Längelmäki vallast (27 küla) Orivesi vallaga. Kokku jaguneb linn 56 külaks.
Linn on tuntud eelkõige kunstikooli Oriveden Opisto ja kunstimuuseumi Pumu järgi.
Linnal on hea autobussi- ja rongiühendus paljude Soome linnadega. Raudteejaam asub 5 km kaugusel linnasüdamest ja rongisõit Tamperre kestab 24 minutit. Bussijaam asub südalinnas.
Mänttä

Mänttä on asula ning endine omavalitsusega linn Soomes Pirkanmaa maakonnas.
Mänttä sai aleviks 1948 ja linnaks 1973. 1. jaanuaril 2009 liitus Vilppula vallaga ja moodustas Mänttä-Vilppula linna.
Linnas on arenenud paberi- ja tselluloositööstus. Seal on kaks kunstimuuseumi.
Parkano linn

Parkano on linn ja omavalitsus Soomes Pirkanmaa maakonnas.
Parkano sai linnaks 1977.
Linnas on metallitööstuse ettevõtteid.
Parkano suurimaks sotsiaalseks probleemiks on meeste suur enneaegne suremus, mille põhjuseks on alkoholitarbimine ja enesetapud.
Valkeakoski linn

Valkeakoski on linnaks nimetatav kohaliku omavalitsuse üksus Soomes Pirkanmaa maakonnas. Asub Mallasvesi ja Vanajavesi järvede ühinemiskohas.
Naabervallad on Akaa linn, Hattula vald, Hämeenlinna linn, Kangasala vald, Lempäälä vald ja Pälkäne vald.
Valkeakoski sai aleviks 1923 ja linnaks 1963. 1973. aastal liideti linnaga Sääksmäki vald.
Valkeakoski on paberitööstuse keskus. Seal asuv Tervasaari paberitehas on Euroopas suuruselt neljas.
Linna jalgpalliklubi FC Haka on mitmekordne Soome meister.
Promill

Promill (lad "pro mille", tuhande kohta) on ühik, mis väljendab arvulist suhet üks tuhandikosa tervikust. Promilli tähis ehk märk on ‰.
 formula_1
Promillidega esitatakse suhtelist suurust tuhandikosade arvuna (nii nagu protsentidega esitatakse sajandikosade arvu). Näiteks 5‰ ehk 5 tuhandikosa on väärtuselt võrdne suhtega 5/1000 ning kümnendmurruga 0,005 (ehk 0,5 protsendiga).
Promilli kasutatakse muu hulgas merevee soolsuse, vere alkoholisisalduse ja eesnime esinemissageduse näitamiseks. Demograafias kasutatakse promilli sündimuse üldkordaja, suremuse üldkordaja ja loomuliku iibe kordaja näitamiseks.
Araabia

Araabia ehk Araabia poolsaar on Edela-Aasias asuv poolsaar. Poolsaar piirneb läänes Punase mere, idas Araabia mere, põhjas Omaani lahe ja Pärsia lahe ning lõunas Adeni lahega. Siinai poolsaart ja Mesopotaamiat ehk nn Viljaka Poolkuu alasid Araabia osaks ei loeta. Looduslikku piiri põhjas pole, kokkuleppeliseks piiriks peetakse ligikaudu 30 kraadi põhjalaiust. Pindala on ligikaudu 3 miljonit km².
Araabiast suurema osa hõlmab Saudi Araabia. Araabia maadeks loetakse ka Jeemen, Omaan, Araabia Ühendemiraadid, Katar ja Kuveit ning Pärsia lahe riik Bahrein. Araabiasse kuuluvad ka Jordaania ja Iraagi kõrbealad Jordaania ida- ja Iraagi lõunaosas. 
Ligi 95% Araabiast on kõrb. Poolsaarel on suuri liivakõrbeid, mille seas suurim on Ar-Rub' al-Khālī.
Este dünastia

Este dünastia on Itaalia aadlisuguvõsa, kes valitses Ferrara (1240–1597) ning Modena ja Reggio hertsogkonnas (1288–1796). 
Dünastia jagunes kaheks haruks, esimene neist, Welf-Este ehk Welfi dünastia oli vanem haru; noorem haru, Fulc-Este, on tuntud Este dünastiana. 
Este dünastia Ferraras ja Modenas.
Ferrara isandad
Järgnes Veneetsia, siis paavstivõim 1308–1317
Ferrara hertsogid
Modena hertsogid
Järgnes liit Tsisalpiini vabariigiga.
Toiteplokk

Toiteplokk on elektrotehnikas kasutatav seade, mis varustab elektritarvitit sobivate parameetritega elektripinge, voolutugevus) elektrienergiaga. Toiteplokid muundavad toiteallika (harilikult vooluvõrgu vahelduvpinge (230 V, 50 Hz) tarvitile sobiva väärtusega alalispingeks.
Võrgutrafoga toiteallikad.
Võrgutrafoga toiteallika puhul rakendatakse võrgupinge trafo primaarmähisele. Trafo primaar- ja sekundaarmähise keerdude arvu suhe määrab pinge väärtuse sekundaarmähisel. Trafole järgnev dioodidega alaldi muudab sekundaarahela vahelduvpinge pulseerivaks alalispingeks. Pinge pulsatsiooni vähendab vajalikul määral silufilter, milleks võib olla suure mahtuvusega elektrolüütkondensaator (varem ka kondensaatoritest ja paispoolist koosnev silumislülitus). Alalispinge ploki väljundis sõltub teataval määral koormusest (tarbitavast voolutugevusest), seepärast võib toiteploki silufiltri väljundis (või selle asemel) olla pingestabilisaator.
Trafo ülesanne on ka eraldada koormusahel elektriliselt vooluvõrgust (luua galvaaniline katkestus), mis on väga oluline elektriohutuse seisukohalt. Samas aga teeb madalal sagedusel töötav teraslehtedest südamikuga trafo toiteploki kogukaks ja raskeks. Seepärast on üle mindud lahendusele, kus trafo töötab palju kõrgemal sagedusel (50 Hz asemel nt 50 kHz).
Võrgutrafota toiteallikas.
Sellises toiteallikas, mida tuntakse impulsstoiteallikana (ingl "switched-mode power supply") võrgupinge alaldatakse, silutakse kondensaatoriga ja antakse sagedusmuundurisse, mis koosneb vaheldist (hakib alalisvoolu impulssideks), trafost ja alaldist. Kõrgel muundussagedusel on trafo mähiste keerdude arv väike ja südamikuks sobib magnetiliselt eriti tõhus materjal – ferriit. Alaldatud sekundaarpinge kõrge pulsatsioonisageduse tõttu saab kasutada mõõduka mahtuvusega silukondensaatorit.
Koguka võrgutrafo ärajäämise ja silukondensaatori mõõtmete vähenemise tõttu kujuneb selline impulsstoiteplokk palju väiksemaks ja kergemaks. Kuid vaheldi tekitab küllaltki intensiivseid kõrgsageduslikke, kümnetesse megahertsidesse ulatuvaid raadiohäireid, mille kõrvaldamine nõuab lülituslike ja tarinduslike meetmete võtmist.
Alalispingemuundurid.
Toiteallikate hulka võib lugeda ka alalispingemuundurid, mis teisendavad alalispingeallika (näiteks autoaku) alalispinge) väiketarvitile sobivaks.
Programmeeritav toiteplokk.
Programmeeritava toiteploki operatsioone saab käsitsi seadistada, kasutades analoogsisendit või digitaalset liidest, milleks võivad olla kas RS232 või GPIB. Muudetavateks parameetriteks võivad olla pinge ja vool, samuti sagedus, kui tegu on vahelduvvooluväljundiga.
Georgie Henley

Georgia "Georgie" Henley (sündinud 9. juulil 1995) on inglise lapsfilminäitleja.
Henley sai tuntuks filmis "" Lucy Pevensie't mängides. Hiljem on ta jätkanud sama rolli järgmistes Narnia-filmides. Ta on mänginud ka teistes filmides, näiteks 2006. aastal filmis "Jane Eyre" noort Jane Eyre'i.
Virrati linn

Virrat (rootsi keeles "Virdois") on linnaks nimetatav omavalitsusüksus Soomes Pirkanmaa maakonnas.
Virrat nimetati linnaks 1977.
Rahvaarv oli 7536 seisuga 31. oktoober 2010, pindala 1299,09 km², millest 136,72 km² katavad veekogud. Rahvastiku tihedus 6,48 in/km².
Virrati linna järgi on nime saanud Virrati kraater Marsil.
Peamised järved on Toisvesi, mille rannikul paikneb Virrat, ja Tarjanne järv Virrati linna, Mänttä-Vilppula linn ja Ruovesi valla piiril.
Ylöjärvi linn

Ylöjärvi on linnaks nimetatav kohaliku omavalitsuse üksus Soomes Pirkanmaa maakonnas.
Ylöjärvi vald nimetati linnaks 2004. 2007 liideti linnaga Viljakkala vald ja 2009 Kuru vald.
Ylöjärvi sõprusvald Eestis on Saku vald.
Oulaineni linn

Oulainen on linn Soomes Põhja-Pohjanmaa maakonnas.
Oulainen nimetati linnaks 1977.
Oulainen on oluline liiklussõlm, mida läbib Helsingi-Oulu raudtee ja maantee 86.
Boole'i algebra

Boole'i algebra on hulk koos sellel defineeritud kahe kommutatiivse, assiotsiatiivse, teineteise suhtes distributiivse ja neelduva binaarse algebralise tehtega, mida nimetatakse konjunktsiooniks (tähis ∧) ning disjunktsiooniks (tähis ∨), ja involutsioon, mis kannab nime eitus või täiend (tähis ¬).
Põrsas

Põrsas on noor siga, kes ei ole veel kesikuealiseks saanud.
Emane põrsas on emispõrsas, isane põrsas kultpõrsas. Põrsast, keda nuumatakse liha saamiseks, nimetatakse nuumpõrsaks. Piimaga toidetud põrsas on piimapõrsas.
PostEurop

PostEurop on Euroopa postioperaatorite ühendus. PostEurop loodi aastal 1993, et lihtsustada Euroopa-sisest postivahetust. Varem tegeles sellega Euroopa Postiside- ja Telekommunikatsioonitalituste Konverents (CEPT, akronüüm prantsuskeelsest ühendist "Conférence Européenne des Administrations des Postes et des Télécommunications"). 
PostEuropi peakorter asub Brüsselis. 
PostEurop annab igal aastal välja Europa postmarki, varem tegid seda Euroopa Ühenduste liikmete postitalitused ja CEPT.
Eesti Post kuulub ühendusse aastast 1994.
Väliseesti koolide loend

"Siin on loetletud eesti õppekeelega või eesti keele ja kultuuri tundidega koole välismaal."
Piigandi järv

Piigandi järv (ka "Vana-Piigandi järv") on järv Põlvamaal Kanepi vallas, Kanepist 2,5 km põhjakirde pool Jõksi järvest 1 km kirdes.
Kirjeldus.
Piigandi järv on kirde-edela suunas piklik järv pindalaga 43,4 ha, suurimaks sügavuseks 25,3 m ja keskmine sügavus 6,2 m. Kaldad on järsud ja kõrged, samuti süveneb kaldavesi väga kiiresti. Perv on enamasti kõva ja liivane.
Järve ümbritsevad metsad, niidud ja põllumaad.
Läbivool.
Soojal suvel, kui Vähkjärve viiv kraav kuivab, on järv praktiliselt umbjärv. Sisse tuleb mõni oja ja ilmselt esineb allikaid.
Araabia maad

 
Araabia maade all võib mõista nii araabiakeelseid, araablaste maid kui ka Araabia (poolsaare) maid.
Araabia maad on araablaste enamusega ja araabiakeelsed maad Põhja-Aafrikas ja Edela-Aasias. 
Araablaste enamusega maad on
a) Edela-Aasias: Süüria, Liibanon, Palestiina, Iraak, Jordaania, Saudi Araabia, Jeemen, Omaan, Araabia Ühendemiraadid, Katar, Bahrein, Kuveit;
b) Põhja-Aafrikas: Egiptus, Liibüa, Tuneesia, Alžeeria, Maroko, Lääne-Sahara, ka Sahara-tagusesse Aafrikasse ulatuvad Mauritaania ja Sudaan.
Araabia maad on Araabias, st Araabia poolsaarel asuvad maad: Saudi Araabia, Jeemen, Omaan, Araabia Ühendemiraadid, Katar, Kuveit. Araabia maade hulka kuuluvad ka Pärsia lahe saareriik Bahrein ning osaliselt ka Jordaania ja Iraak (kõrbealad nende lõunaosas).
Nathalie Dechy

Nathalie Dechy (sündinud 21. veebruaril 1979) on Prantsusmaa tennisist.
Seisuga 5. aprill 2008 on ta WTA edetabelis 77. kohal. Tema senise karjääri kõrgeimaks kohaks on 11 (9. jaanuar 2006).
Suure slämmi turniiridest on tema parimaks saavutuseks pääsemine poolfinaali 2005. aasta Austraalia lahtistel meistrivõistlustel.
Paarismängus Vera Zvonarjovaga, võitis ta 2006. aasta USA lahtistel meistrivõistlustel alistades finaalis vene-sloveenia paari Dinara Safina/Katarina Srebotnik tulemusega 7:6, 7:5.
Üksikmängudes on ta võitnud 1997. aastal Saksamaal toimunud ITF turniiri.
Juulis 2009 lõpetas ta oma profikarjääri. Ta elab Villeneuve-d’Ascqis.
Benjamin Franklin Mudge

Benjamin Franklin Mudge (11. august 1817 – 21. november 1879) oli USA geoloog ja paleontoloog. Ta töötas Kansase esimese osariigi geoloogina ning õpetas geoloogiat ja loodusteadusi Kansase Põllumajanduskolledžis (praegune Kansas State University).
Mudge viis läbi mitmeid välitöid ja fossiiliekspeditsioone, mis andsid olulise panuse Kansase geoloogiliste andmete kogumisse ja Põhja-Ameerika 19. sajandi paleontoloogia arengusse. Tema kogutud fossiilid jõudsid sageli koostööpartner Othniel Charles Marshi kaudu Yale’i ülikooli kogudesse ning aitasid kaasa mitmete uute dinosauruste ja mereliste roomajate kirjeldamisele.
Rõuge jõgi

Rõuge jõgi on jõgi Võru maakonnas. Võhandu jõe parempoolne lisajõgi. Varem kandnud ka nimesid Ajo-, Aju, Aiu ehk Kaha jõgi.
Jõgi saab alguse Rõuge lähedalt ja suubub Võhandu jõkke, olles 26 km pikk ja 68 km² valgalaga.
Iskna jõgi

Iskna jõgi on jõgi Võru maakonnas, Võhandu jõe parempoolne lisajõgi.
Jõgi saab alguse Vaskna järvest ja suubub Võhandu jõkke, olles 29 km pikk ja 86 km² valgalaga.
Tuuljärv

Tuuljärv (ka Tuulejärv, Suur Plaksi järv, Tuulijärv) on järv Võru maakonnas Rõuge vallas Suurest Munamäest 1 km lõuna pool. Hästi nähtav Suure Munamäe vaatetornist.
Kirjeldus.
Tuuljärv on kirde-edelasuunas piklik väikejärv pindalaga 3,5 hektarit. Asub 257 meetrit üle merepinna, olles sellega Eesti kõige kõrgemal asuv järv. Suurim sügavus on 18 meetrit. Kaldaid ümbritseb enamjaolt kultuurmaastik, perv on madal ja soostunud.
Läbivool.
Läbivool on suhteliselt nõrk, sisse voolab Sillaniidu oja ja esineb allikaid. Välja voolab Järvepera oja, mis viib veed Vaskna järve.
Species sensibilis

Species sensibilis (mitmuses "species sensibiles") ehk tajuspeetsies on skolastilises filosoofias puhtmeelelise tajuga seotud "species intentionalis". See on tajutavalt esemelt eralduv "pilt", mis liigub läbi õhu tajuja "sensorium commune"'sse ning kutsub esile meelelise tajumuse. Tajuspeetsiestel on samad kvaliteedid mis tajutaval asjal. 
See õpetus on tekkinud Aristotelese ja Demokritose tajuteooria kombinatsioonina. 
Sõna "species" vastab siin Demokritose terminile "eidōlon".
Goodbye, Mr. Chips

"Goodbye, Mr. Chips" on James Hiltoni romaan, mis ilmus esmakordselt 1934. aastal. Romaani põhjal on loodud samanimeline muusikal ning seda on ka mitmel korral ekraniseeritud:
Mõõtetrafo

Mõõtetrafo on mõõtemuundur, mis transformeerib vahelduvvoolu või vahelduvpinget mõõteriistadele ja kaitseaparaatidele sobivaks. Mõõtetrafod võimaldavad
Mõõtetrafod arvutatakse ja konstrueeritakse sellisena, et nad võimalikult vähe mõjutaksid mõõdetavat ahelat. Nad võivad olla sisse ehitatud (näiteks mõnesse elektrijaotla seadmesse), kuid võivad ka olla mõõteriista osa (näiteks voolutangides).
Mõõtetrafode peamised liigid on voolutrafo ja pingetrafo.
Monaad

 
Monaadi (ladina keeles "monas" 'ühik', vanakreeka sõnast μονάς) all on filosoofias mõistetud mingit ühtset entiteeti. Täpne tähendus on olnud erinev, kuigi paljuski sarnane. 
Monaad esineb muu hulgas pütagoorlastel, uusplatonismis, kristlikus müstikas, kabalas ja hermetismis. 
Kõige tuntum on Gottfried Wilhelm Leibnizi "Monadoloogias" esitatud monaadimõiste. 
Hiljem on monaadidest räägitud ka teistes tähendustes.
Pütaagorlased.
Pütaagorlaste järgi saavad kõik arvud alguse monaadist. 
Giordano Bruno.
Giordano Bruno teoses "De monade, numero et figura" (1591) eristatakse kolmesuguseid monaade: Jumal, hinged ja aatomid. Monaad on ruumiliselt ja hingeliselt individueeritud taandumatu metafüüsiline alusühik.
Leibniz.
Gottfried Wilhelm Leibnizi "Monadoloogia" (1714) on monaadid lihtsad, ilma osade ja ulatuvuseta mittemateriaalsed substantsid, millest maailm koosneb. Ka Jumal on monaad. Iga monaad on ainulaadne, hävimatu (teoreetiliselt hävitatav Jumala tahtel), dünaamiline hingesarnane (ka hinged on monaadid) entiteet, millel on tajumused ja püüdlused. Nad on omavahel Jumala poolt ettemääratud harmoonias, põhjuslik seos nende vahel puudub (ainult Jumalal on teistele monaadidele põhjuslik toime). Aistitavad asjad on nähtumused, mis põhinevad monaadide kogumitel.
Eraldustrafo

Eraldustrafo on transformaator, mille sekundaarmähis on primaarmähisest galvaaniliselt eraldatud. Niisugune trafo eraldab niisiis ka sekundaarahela maa potentsiaalist (toitevõrgu neutraaljuht on teatavasti maandatud).
Eraldustrafo sekundaarpinge võib olla võrdne primaarpingega või sellest madalam.
Eraldustrafot ülekandesuhtega 1:1 kasutatakse näiteks omavahel ühendatud võrgutoitega seadmete korral, et ära hoida galvaanilist sidestust maa kaudu.
Pinget madaldavat eraldustrafot kasutatakse kaitseväikepinge saamiseks, et toita III kaitseklassi elektritarviteid.
Kohastumine

Kohastumine (ehk evolutsiooniline adapteerumine) on organismirühmade pöördumatu otstarbekohane ümberkorraldumine, sealhulgas sobitumine uute elamistingimustega. Kohastumine on seotud geneetiliste muutustega.
Kohastumise tulemusel tekivad organismidel kohastumused.
Andrus Esko

Andrus Esko (21. jaanuaril 1949 – 2. juuni 2020) oli eesti ajakirjanik.
Ta lõpetas 1967. aastal Tartu 2. Keskkooli ja 1974. aastal Tartu Riikliku Ülikooli filoloogiateaduskonna ajakirjanduse erialal.
Töötanud ajalehtedes Edasi, Liivimaa Kuller, Postimees, Sõnumileht, SL Õhtuleht.
Denominatio intrinseca

Denominatio intrinseca on skolastilises filosoofias asja nimetus mingi talle seesmiselt omase aktsidentsi (mitte suhte) kaudu. 
"Denominatio" on ümbernimetus ehk metonüümia. 
Kommentaatorite arvates mõistis Gottfried Wilhelm Leibniz "denominatio intrinseca" all substantsi seesmist tunnust (mitte suhet).
Adriana Barraza

Adriana Barraza (sündinud 5. märtsil 1956) on filmiauhinnale Oscar esitatud Mehhiko filminäitleja. 
Ta on eelkõige tuntud Alejandro González Iñárritu lavastatud filmidest "Armastus on lita" ("Amores perros") ja "Paabel", millest viimase eest pälvis ka Oscari, Kuldgloobuse ja Ekraaninäitlejate Gildi auhinna parima naiskõrvalosatäitja nominatsiooni.